
VENDIM
Nr. 18, datë 20.1.2021

PËR NJË SHTESË FONDI NË BUXHETIN E VITIT 2021, TË MIRATUAR PËR AKADEMINË E SHKENCAVE TË SHQIPËRISË

[bookmark: _GoBack]Në mbështetje të nenit 100 të Kushtetutës; të neneve 5 e 45, të ligjit nr. 9936/2016, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 14, të ligjit nr. 137/2020, “Për buxhetin e vitit 2021”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Akademisë së Shkencave të Shqipërisë, në buxhetin e miratuar për vitin 2021, i shtohet fondi prej 100 000 000 (njëqind milionë) lekësh, në zërin “shpenzime korrente”, për financimin e hartimit e botimit të tri veprave madhore albanologjike dhe enciklopedike, përkatësisht:
a) Enciklopedia shqiptare; 
b) Fjalori i madh i shqipes; 
c) Historia e shqiptarëve.
2. Efekti financiar, prej 100 000 000 (njëqind milionë) lekësh, të përballohet nga fondi rezervë i buxhetit të shtetit, miratuar për vitin 2021.
3. Ngarkohen Ministria e Financave dhe Ekonomisë dhe Akademia e Shkencave e Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

